
Министерство на околната среда и водите


Регионална инспекция по околната среда и водите - Монтана

Д О К Л А Д

от контролна проверка по прилагане на екологичното законодателство

Обект: цех за производство на заварени тръби и метални изделия в гр. Лом,                          ул. „Индустриална“, № 1 с оператор „ХЪС“ ООД, гр. Пловдив
Дата на извършване на проверката: 05.12.2019 г.

Място на извършване на проверката: гр. Лом, ул. „Индустриална“, № 1
Проверени компоненти и фактори на околната среда:

· Отпадъци

· Води
· Опасни химични вещества и смеси
Цели на проверката:

Провеждане на планов текущ контрол по компоненти и фактори на околната среда за изпълнение изискванията на:

· Закон за управление на отпадъците (ЗУО) и подзаконовите му нормативни актове; 

· Закон за водите (ЗВ);

· Закон за защита от вредното въздействие на химични вещества и смеси (ЗЗВВХВС) и подзаконовите му нормативни актове.
Извършени дейности:

За датата на проверката, операторът е уведомен с писмо на РИОСВ – Монтана с изх.       № 3301/03.02.2019 г. и е приложена Заповед № РД-386/03.12.2019 г. на директора на РИОСВ – Монтана за извършване на комплексна проверка на място на обект: цех за производство на заварени тръби и метални изделия в гр. Лом, ул. „Индустриална“, № 1 с оператор „ХЪС“ ООД, гр. Пловдив
На 05.12.2019 г. на онование чл. 148, ал. 3 от Закона за опазване на околната среда и във връзка с изпълнението на плана за контролната дейност на РИОСВ – Монтана за 2019 г. и Заповед № РД-386/003.12.2019 г. на директора на РИОСВ – Монтана се извърши проверка на обекта и беше съставен Констативен протокол № КПКД-54/05.12.2019 г.
Проверени са:

· Производствена база;

· Локални пречиствателни съоръжения за отпадни води

· Документи и данни, свързани със законовите и подзаконови нормативни актове по околна среда.
Констативна част:


Основната дейност на обекта е производство на електрозаварени тръби и профили на единадесет линии за заваряване и пет линии за разкрояване на материала. Производството се извършва в единадесет свързани халета.
1. По фактор „Отпадъци“

На територията на площадка се извършва само дейност по предварително съхраняване на отпадъци на мястото на образуване до предаването им на фирми за последващо третиране. 
Осигурени са места за съхраняване на отпадъците, разделно по видове. На обекта се води отчетност на количествата образувани и предадени отпадъци в заверена на 08.04.2014 г. от РИОСВ – Монтана отчетна книга – Приложение № 1 към  Наредба №1/2014 г. за реда и образците, по които се предоставя информация за дейностите по отпадъците, както и реда за водене на публични регистри. В книгата има записи минимум веднъж месечно, като е отбелязано през кой календарен месец не са образувани отпадъци, като са записани нулеви количества.
Извършена и проверка във връзка с чл. 14 и чл. 59 от ЗУО и Наредбата за определяне на реда и размера за заплащане на продуктова такса. Като лице, пускащо на пазара опаковани стоки, дружеството изпълнява задълженията си по чл. 14, ал. 2, т. 2 от ЗУО като участва в колективна система, съгласно сключен договор и със срок на действие 31.12.2022 г. 

Дружеството е освободено от заплащане на продуктова такса за 2018  г., към ПУДООС. 

2. Компонент „Води“

Обектът се водоснабдява с вода за битови цели от водопроводната мрежа на гр. Лом въз основа на Договор, а за промишлени нужди (охлаждане и други (вкл. поливане)) се ползват  подземни води (чрез шахтов кладенец) въз основа на актуално Разрешително на БДДР - Плевен.



 

От дейността на обекта се формира смесен поток битово-фекални отпадъчни и дъждовни води, които се отвеждат и заустват в р. Лом, за което на дружеството е издадено от БДДР – Плевен Разрешително за ползване на воден обект за заустване на отпадъчни води в повърхностни води. Водите, използвани за охлаждане, са оборотни и не се отделят като отпадъчни, т.е. не се изпускат в площадковата канализационна система и не се заустват в р. Лом. Условията в Разрешителното се изпълняват. Обектът е включен в Заповед № РД-788/20.12.2018 г. на министъра на околната среда за утвърждаване на списъка на обектите, формиращи емисии на приоритетни и приоритетно опасни вещества, общи и специфични замърсители и заустващи във водни обекти, подлежащи на контрол през 2019 г. От взетата за първото шестмесечие проба от отпадъчните води на предприятието не са установени несъответствия с заложените в разрешителното ИЕО. 
3. Фактор „Опасни химични вещества“
По приложение на ЗЗВВХВС и Регламент (ЕО) № 1907/2006 – REACH дружеството е потребител по веригата на химични вещества и смеси. Представени са информационни листове за безопасност, изготвени съгласно изискванията на чл. 31 от Регламент (ЕО) № 1907/2006 – REACH и измененията му Регламент (ЕО) № 2015/830.
Дружеството не допуска съхраняване на ОХВиС в опаковки с нарушена цялост, спазват се изискванията на Наредбата за реда и начина за съхранение на опасни химични вещества и смеси и ИЛБ. Изготвена е актуализирана собствена оценка на безопасността на съхранение на опасни химични вещества и смеси, изготвена съгласно Нареднбата, същата е представена по време на проверката. В РИОСВ – Монтана е представен инвентаризационен списък на използваните орез 2018 г. количества ХВС.

Заключение:

При предходяшата комплексна проверка, осъществена на 06.06.2018 г., е дадено предписание да се предприемат действия за възстановяване на изходящата канализационна тръба при мястото на заустване в р. Лом с цел преодоляване на ерозинните процеси на брега на реката и изпълнение на условие „Изисквания към начина на заустване във водния обект“ от  Разрешителното. Същото е изпълнено в указания срок. Операторът изпълнява задължения си, които има в съответствие с екологичното законодателство.
Приоритети за последваща контролна дейност:

Спазване на екологичното законодателство.

